'હા હું એ જ કહું છું...' દાદાને ય હજુ તંત છોડવો ન હતો, 'અપરહીલથી નીચેની તરફ જઈએ એટલે ગાંવથણ તરીકે ઓળખાતી બજાર શરૂ થાય. ચેસનને ખબર પડતી હતી કે માત્ર અંગ્રેજો અને પારસી શેઠિયાઓ બંગલા બાંધે એટલે સ્થળનો વિકાસ ન થઈ જાય. એ માટે તમામ વર્ણ જોઈએ. એટલે તેણે અપરહીલથી નીચે તળેટી તરફ જતાં દરજી, સઈ-સૂતાર, કુંભાર, માળી, આહિર એમ તમામ કોમને અહીં તેડાવી. મોટા મોટા મહોલ્લા ફાળવ્યા, સન્માનભેર એમની રોજી-રોટીની ગોઠવણ કરી આપી અને એમ આ પંચગની બન્યું.'